|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5/8 | |



**Nõmme-Aadu, Suigu-Kalmu, Suigu-Abaja, Haigla-Järve**

**ja Pritsu-Palu teede kasutusse andmine ja metsaosakonna**

**peametsaülema 05.03.2020 käskkirja nr 1-5/6 „Nõmme-Aadu,**

**Suigu-Kalmu, Suigu-Abaja, Haigla-Järve ja Pritsu-Palu**

**teede kasutusse andmine“ kehtetuks tunnistamine**

Kihnu Vallavalitsus esitas 29.01.2020 avalduse nr 9-2.12/8 Riigimetsa Majandamise Keskuse valduses kinnisasjal Audru metskond 137 (katastritunnus 30301:001:1012) oleva Nõmme - Aadu tee (nr 3030019), Audru metskond 45 (katastritunnus 30301:001:0242) ja Audru metskond 63 (katastritunnus 30301:001:1048) oleva Suigu - Kalmu tee (nr 3030028), Audru metskond 64 (katastritunnus 30301:001:0612) oleva Suigu - Abaja tee (nr 3030014), ning Audru metskond 35 (katastritunnus 30301:001:0238) oleva Haigla - Järve tee (nr 3030012) ja Pritsu – Palu tee (nr 3030026) avalikuks otstarbeks kasutusse andmise lepingu sõlmimiseks.

Audru metskond 137, Audru metskond 45, Audru metskond 63, Audru metskond 64 ja Audru metskond 35 kinnisasjade valitsejaks on Keskkonnaministeerium ja volitatud asutuseks Riigimetsa Majandamise Keskus.

Tulenevalt eeltoodust ja lähtudes ehitusseadustiku § 93 lõikest 2, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 18 lõikest 5 ja Riigimetsa Majandamise Keskuse juhatuse 12.12.2017. a otsuse nr 1-32/110 „Riigimetsa Majandamise Keskuse kinnisasjade valdamise, kasutusse andmise, üleandmise ja omandamise kord“ punkti 2.7 alusel

1. Anda Kihnu valla (edaspidi nimetatud kasutaja) Kihnu Vallavalitsuse (registrikood 75003967, aadress Linaküla, Kihnu vald, 88003 Pärnu maakond) kaudu kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Pärnu maakonnas Kihnu vallas järgmised teed:
   1. Lemsi külas **Audru metskond 137** kinnisasjal (kinnistu registriosa nr 4550306, katastritunnus 30301:001:1012, riigi kinnisvararegistri kood KV43731) asuv **Nõmme – Aadu tee** (nr 3030019) pikkusega ligikaudu 103 m ja laiusega 3,5 m, kaitsevööndi suurusega 360,5 m²;
   2. Linakülas **Audru metskond 45** kinnisasjal (kinnistu registriosa nr 14791750, katastritunnus 30301:001:0242, riigi kinnisvararegistri kood KV1892) asuv **Suigu - Kalmu tee** (nr 3030028) pikkusega ligikaudu 521 m ja laiusega 3,5 m, kaitsevööndi suurusega 1823,5 m²;
   3. Rootsikülas **Audru metskond 63** kinnisasjal (kinnistu registriosa nr 4545806, katastritunnus 30301:001:1048, riigi kinnisvararegistri kood KV11598) asuv **Suigu - Kalmu tee** (nr 3030028) pikkusega ligikaudu 326 m ja laiusega 3,5 m, kaitsevööndi suurusega 1141 m²;
   4. Rootsikülas **Audru metskond 64** kinnisasjal (kinnistu registriosa nr 15670250, katastritunnus 30301:001:0612, riigi kinnisvararegistri kood KV1555) asuv **Suigu - Abaja tee** (nr 3030014) pikkusega ligikaudu 547 m ja laiusega 3,8 m, kaitsevööndi suurusega 2078,6 m²;
   5. Linakülas **Audru metskond 35** kinnisasjal (kinnistu registriosa nr 3538250, katastritunnus 30301:001:0238, riigi kinnisvararegistri kood KV9625) asuv **Haigla - Järve tee** (nr 3030012) pikkusega ligikaudu 563 m ja laiusega 3,5 m, kaitsevööndi suurusega 1970,5 m²;
   6. Linakülas **Audru metskond 35** kinnisasjal (kinnistu registriosa nr 3538250, katastritunnus 30301:001:0238, riigi kinnisvararegistri kood KV9625) asuv **Pritsu - Palu tee** (nr 3030026) pikkusega ligikaudu 219 m ja laiusega 3 m, kaitsevööndi suurusega 657 m².
2. Määrata kasutusse antavad metsateed ja nende kasutamise tähtaeg järgmiselt:
   1. teed anda kasutusse avalikuks otstarbeks;
   2. tee anda kasutusse tasuta ja tähtajaga 5 (viis) aastat. Kui üks lepingu pooltest ei ole hiljemalt 1 (üks) kuu enne lepingu lõppemist saatnud teisele lepingu poolele kirjalikku ettepanekut lepingu lõpetamiseks, pikeneb leping automaatselt järgnevaks 3 (kolme) aastaseks perioodiks. Analoogset lepingu pikenemise põhimõtet ei kohaldata järgnevate 3 (kolme) aastaste perioodide osas.
3. RMK metsaosakonna Vändra metsaülemal sõlmida tulenevalt käesoleva käskkirja punktidest 1 ja 2 DHS-is vormide sarjas asuva vormi kohane metsatee avalikuks kasutusse andmise leping.
4. T u n n i s t a d a kehtetuks metsaosakonna peametsaülema 05.03.2020 käskkirja nr 1-5/6 „Nõmme-Aadu, Suigu-Kalmu, Suigu-Abaja, Haigla-Järve ja Pritsu-Palu teede kasutusse andmine“.

(allkirjastatud digitaalselt)

Andres Sepp

Peametsaülem

Jaotuskava: Aliis Kevvai, Malle Viiburg, Urve Jõgi, Terje Edur